cyanic-selkie/wikianc huggingface dataset:
நில உச்சவரம்புச் சட்டம்
நில உச்சவரம்புச் சட்டத்தின் இயல்புகள்
இந்தியாவின் இரண்டாவது ஐந்தாண்டுத் திட்ட காலத்தில் மாநில அரசுகள் நில உச்சவரம்புச் சட்டங்களை இயற்றின. ஆனால் நில உச்சவரம்பின் அளவு மாநிலத்திற்கு மாநிலம் வேறுபட்டது. 1972-ல் நடந்த மாநில முதலமைச்சர்களின் கூட்டத்தில் நாடுமுழுவதும் ஒரே மாதிரியான நில உச்சவரம்பு அளவே கொண்டு வரவேண்டும் என்று முடிவு செய்யப்பட்டது. இந்தியாவில் நில உச்சவரம்புச் சட்டங்கள் கீழ்வரும் இயல்புகளைக் கொண்டுள்ளன.
நில உச்சவரம்பிற்கு எதிரான கருத்துகள்
நில உரிமை அதிகப்படியான நிலமற்றோருக்குப் பகிர்ந்தளிக்கப்படுகிறது. இதனால் நில அளவு சிறியதாகிவிடும். சிறிய பண்னைகளில் பெரிய எந்திரங்களைப் பயன்படுத்த முடியாது அதனால் உற்பத்தி குறையும். மேலும் நிலத்தைப் பகிர்ந்து கொடுப்பதால் மட்டும் நிலமற்றோரின் வாழ்வு உயராது. அதில் பயிர் செய்வதற்கான வசதி அவர்களுக்கு இருக்க வேண்டும். உபரியான நிலத்தை அரசு எடுத்துக்கொள்ளும் போது அரசு இழப்புத்தொகை கொடுக்கவேண்டியுள்ளது. இது அரசுக்குச் சுமையாகும். நில உச்சவரன பகிர்வு செய்வதில் ஏற்படும் பிரச்சினைகளைத் தீர்ப்பது கடினம்.
பயன்கள்
நில உச்சவரம்பினைக் கொண்டு வந்ததன் காரணமாக நாடு முழுதும் பல இலட்சம் ஏக்கர்கள் நிலங்கள் உபரியாகக் கிடைத்தன. அவை நிலமற்ற விவசாயிகளுக்குப் பகிர்ந்தளிக்கப்பட்டன. 1983 மார்ச் முடிய 45 இலட்சம் ஹெக்டேர் நிலம் உபரி என்று அறிவிக்கப்பட்டு அதில் 29 இலட்சம் ஹெக்டேர் நிலம் பெறப்பட்டு 19.8 இலட்சம் ஹெக்டேர் நிலம் பகிர்ந்தளிக்கப்பட்டுள்ளது.
உச்சவரம்புச் சட்டத்தின் தோல்வி
நில உச்சவரம்புச் சட்டத்தின் மூலம் எதிர்பார்த்த பலன் கிடைக்கவில்லை. இதற்குக் காரணம் இச்சட்டங்களை அமுலாக்குவதில் ஏற்பட்ட காலதாமதமே ஆகும். மேலும் எண்ணற்ற விதிவிலக்குகள், பொய்மாற்றுகள், நில உரிமை பற்றிய முழு விவரங்கள் இல்லாமை, பாகப் பிரிவினைகள், தாமதமான செயல்பாடு, அதிகாரிகளின் திறமையின்மை, ஊழல் போன்ற காரணங்களால் நில உச்சவரம்புச் சட்டம் இந்தியாவில் தோல்வியடைந்தது.
மேலும் காண்க
பகுப்பு:இந்தியாவில் சட்டம்
வேட்டை (தொடர்)
வேட்டை என்பது சிங்கப்பூர் நாட்டில் ஒளிபரப்பப்படும், தமிழ் நாடகத் தொடராகும். இதனை அனுராதாா கந்தராாஜு மற்றும் அப்பாஸ் அக்பர், மீடியாகார்ப் வசந்தத்திற்காக உருவாக்கினர். நான்கு பருவங்களாக உருவாக்கப்பட்ட இத்தொடர், சிங்கப்பூரின் மிகப்பிரபலமானத் தொடராகும்.
கதைக்கரு
சிங்கப்பூரில் உள்ள இந்திய வம்சாவளியினர் செய்யும் குற்றங்களைத் தடுக்கவும், அவர்களை ஒழுங்கு படுத்தவும் உருவாக்கப்பட்ட கற்பனையான ஒரு காவல்துறைப் பிரிவை மையமாகக் கொண்டு இயங்குகிறது வேட்டை.
முதற் பருவம்
வேட்டையின் முதற்பருவம் எழுபத்தி இரண்டு இயல்களைக் கொண்டது. மிகப் பரவலகப் பேசப்பட்ட இத்தொடரின் இறுதி மூவியல்கள் கத்தே சினிலெய்சர் ஆர்சர்டு என்ற அரங்கத்தில் திரையிடப்பட்டன.
இரண்டாம் பருவம்
வேட்டை 2.O : அடுத்த தலைமுறை என்ற அடைமொழியுடன் முதல் பருவத்தின் வெற்றியைத் தொடர்ந்து எழுபத்தி மூன்று இயல்களைக் கொண்டதாக பருவம் இரண்டு வெளியானது. இப்பருவமானது ஒரு முன்னோட்ட நிகழ்ச்சியையும் கண்டிருந்தது.
மூன்றாம் பருவம்
வேட்டை 3: இறுதித் தீர்ப்பு என்ற அடைமொழியுடன் வெளிவந்த பருவம் மூன்று, வேட்டைத் தொடரின் இறுதி பாகமாய்க் கருதப்பட்டது. எழுபத்தொரு இயல்களைக் கொண்ட இத்தொடர், மலேசியாவிலும் படமாக்கப்பட்டது. இதன் இறுதி இயல் 98 நிமிடங்கள் ஓடக்கூடியது.
நான்காம் பருவம்
வேட்டை 4 : படை என்ற அடைமொழியுடன் நான்காம் பருவம் ஒளிபரப்பப்பட்டது. இப்பருவமானது, மற்ற மூன்று பருவங்களைக் காட்டிலும் புதிய கதாப்பாத்திரங்களைக் கொண்டிருந்தது.இதன் இறுதி இயல் 52 நிமிடங்கள் ஓடக்கூடியது
விருதுகள்
2011இல், இந்தத் தொடர் மிகவும் பிரபலமான தொடருக்கான பிரதான விழா விருதை வென்றது, ஷபீர் சிறந்த நடிகருக்கான விருதையும், குணாலன் மிகவும் பிரபலமான ஆண் ஆளுமை விருதினையும் வென்றார், காயத்ரி மிகவும் பிரபலமான பெண் ஆளுமை விருதினை வென்றார்.
வெளி இணைப்புகள்
பகுப்பு:தமிழ்த் தொலைக்காட்சி நிகழ்ச்சிகள் பகுப்பு:2010 இல் தொடங்கிய தமிழ்த் தொலைக்காட்சி நிகழ்ச்சிகள் பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள் பகுப்பு:சிங்கப்பூர் தமிழ்த் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நாடகங்கள்
ஏ. வெள்ளாளப்பட்டி
'''ஏ. வெள்ளாளப்பட்டி''' (ஆங்கிலம்:A.Vellalapatti), இந்தியாவின் தமிழ்நாடு மாநிலத்தில் அமைந்துள்ள மதுரை மாவட்டம், மேலூர் வட்டத்தில் இருக்கும் ஒரு பேரூராட்சி ஆகும். இது மதுரையிலிருந்து 32 கிமீ தொலைவில், மேலூர் - அழகர்கோவில் சாலையில் உள்ளது.
மக்கள் வகைப்பாடு
இந்திய 2011 மக்கள் தொகை கணக்கெடுப்பின்படி 8325 மக்கள் இங்கு வசிக்கின்றார்கள்.
வெளி இணைப்பு
பகுப்பு:மதுரை மாவட்டத்தில் உள்ள பேரூராட்சிகள் பகுப்பு:மதுரை தொடர்பான குறுங்கட்டுரைகள்
பேராக் மனிதன்
பேராக் மனிதன் (Perak man) என்பது மலேசியா வின் பேராக் மாநிலத்தில் லெங்கோங் எனும் ஊரில் 1938 ஆம் ஆண்டில் கண்டுபிடிக்கப்பட்ட ஒரு மனித எலும்புக் கூட்டுக்கு உரிய மனிதனின் பெயராகும்.
அந்த எலும்புக் கூடு உட்கார்ந்த நிலையில் இருந்தது. அதன் வயது 40 லிருந்து 45 க்குள் இருக்கும் என்று கணக்கிட்டு உள்ளார்கள். அதன் எலும்பு உறுப்புகள் சிதைவுகள் இல்லாமல் நல்ல நிலையில் இருந்தன. பேராக் மனிதனின் எலும்புக் கூடு 11,000 ஆண்டுகள் பழமையானது. அதற்கு அருகாமையில் 2004 ஆம் ஆண்டில் 8,000 ஆண்டுகள் பழமையான ஒரு பெண்ணின் எலும்புக் கூடும் கண்டுபிடிக்கப் பட்டது. மலாயாவில் கண்டுபிடிக்கப் பட்ட மனித எலும்புக்கூடுகளில் இவை இரண்டும் தான் மிக மிகப் பழமையானவை.
இந்த எலும்புக் கூடுகள் ஆஸ்திரேலிய பூர்வீக மக்களினமான ஆஸ்திரேலோ மெலனெசோயிடு (Australo-Melanesoid) இனத்துக்குரியது என்று ஆய்வாளர்கள் சொல்கின்றனர். இந்த இனத்தைச் சார்ந்த மனிதர்கள் பசிபிக் மாக்கடல் தீவுகளில் வாழ்கின்றனர்.
வெளி இணைப்புகள்
பகுப்பு:படிவளர்ச்சி பகுப்பு:மலேசிய வரலாறு பகுப்பு:பேராக்
வல்லம் சுப்பிரமணிய சவாமி கோயில்
வல்லம் சுப்பிரமணிய சவாமி கோயில் தமிழ்நாட்டில் தஞ்சாவூர் மாவட்டம், வல்லம் என்னும் ஊரில் அமைந்துள்ள முருகன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் பழனி முருகன் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் காமிகாகம முறைப்படி ஒருகாலப் பூசை நடக்கின்றது. பங்குனி மாதம் பங்குனி உத்திரம் முக்கிய திருவிழாவாக நடைபெறுகிறது.
மேற்கோள்கள்
பகுப்பு:தஞ்சாவூர் மாவட்டத்திலுள்ள முருகன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஆதனூர் ஆண்டளக்கும் ஐயன் கோயில்
ஸ்ரீ ஆண்டளக்கும் ஐயன் கோவில், 108 திவ்யதேசங்களுள் ஒன்று. சோழ நாட்டு பதினென்றாவது திருத்தலம். இக்கோவில் தமிழ்நாட்டில் கும்பகோணத்திலிருந்து சுமார் 8 கிமீ தொலைவில் உள்ள ஆதனூரில் அமைந்துள்ளது.
தல வரலாறு
பாற்கடலில் சயனித்திருந்த பெருமாளைத் தரிசிக்க வந்த பிருகு முனிவருக்கு மகாலட்சுமி மாலை ஒன்றைத் தருகிறார். பிருகு முனிவர் அம்மாலையை இந்திரனுக்குத் தர அவனோ அதை தனது யானை ஐராவதித்தின் மீது வைக்க யானை அம்மாலையைத் தூக்கி வீசியெறிந்து விடுகிறது. பிருகு முனிவர் கோபங்கொண்டு இந்திரனை பூமியில் மானுடனாகப் பிறப்பான் எனச் சபித்து விடுகிறார். பின் அவரது ஆலோசனைப்படி, தனது சாபம் நீங்க மகாலட்சுமியை இந்திரன் வேண்ட, பூலோகத்தில் பிருகு முனிவரின் மகளாகத் தான் அவதரிக்கப் போவதாகவும், அந்த அவதாரத்தில் பெருமாளுடன் தனக்கு நடக்கும் திருமணத்தைக் காணும்போது இந்திரனின் சாபம் நீங்கும் எனவும் மகாலட்சுமி கூறுகிறாள். பிருகு முனிவரின் மகளாக பிறந்து வளர்ந்த மகாலட்சுமியின் திருமணக் கோலத்தை இத்தலத்தில் காணும் இந்திரன் சாபம் நீங்கப்பெற்றான் என மரபுவழி வரலாறு கூறுகிறது.
தல சிறப்பு
அவ்விதமே கூலியாக மரக்காலால் மணலை அளந்து கொடுத்தபோது பெரும்பான்மையோருக்கு அது மணலாகவும் சிலருக்குப் பொன்னாகவும் இருந்தது. மணலைப் பெற்றவர்கள் வணிகரை அடிக்க வர வணிகரோ ஓடினார். ஆழ்வாரும் அவர் பின்னே ஓடினார். வணிகர் இத்தலத்தில் வந்து நின்று வணிகராக வந்தது தானே என்று உணர்த்தி எழுத்தாணியால் ஏட்டில் எழுதி ஆழ்வாருக்கு உபதேசித்தருளினார்.
இதனைக் குறிக்கும் விதமாக இத்தலப் பெருமாள் மரக்காலை தலைக்குக்கீழ் வைத்து ஏடு, எழுத்தாணியைக் கையில் கொண்டவாறு பள்ளிகொண்ட கோலத்தில் உள்ளார்.
இலங்கைக்கு செல்லும் போது ஸ்ரீராமரும் ஆஞ்சநேயரும் இங்கு வந்து தங்கிசென்ற இடம்.
மூலவர்
இத்தலத்தில் பள்ளி கொண்ட கோலத்தில் காட்சி தரும் பெருமாள் ஸ்ரீ ஆண்டளக்கும் ஐயன் என அழைக்கப்படுகிறார். கருவறையில் பெருமான், ஸ்ரீதேவி மற்றும் பூதேவியுடன், தமது நாபிக் கமலத்தில் இருந்து பிரம்மா மேல் எழ, பள்ளி கொண்ட தோற்றத்தில் காட்சி அளிக்கிறார். மரக்காலைத் தலைக்கு வைத்து இடதுகையில் எழுத்தாணியும் ஏடும் கொண்டுள்ளதால் பெருமாளின் இத்தோற்றம் உலகுக்குப் படியளந்த பெருமாள் ஓய்வாகப் பள்ளிகொண்ட கோலம் என அழைக்கப்படுகிறது.
தாயார்
இக்கோவிலில் அரங்கனின் நாயகி, தாயார் பார்கவியாக எழுந்தருளியுள்ளார்.
பெயர்க் காரணம்
இத்தலத்தில் மகாவிஷ்ணுவை நோக்கி காமதேனு தவம் இருந்ததுதான் ஆதனூர் என்ற பெயர் வரக் காரணம் எனக் கூறப்படுகிறது.
ஆதனூர் -ஆ/தன்/ஊர்
3 நிலை ராஜகோபுரத்தையுடைய இக்கோவிலில் காமதேனுவுக்கும் காமதேனுவின் மகள் நந்தினிக்கும் பெருமாளின் சந்நிதியில் சிற்பங்கள் உள்ளன.
மோட்சத் தூண்கள்
பரமபதத்தில் மகாவிஷ்ணுக்கு முன்பாக இரு தூண்கள் இருக்கும். மனித உடலிலிருந்து விடுபடும் ஆன்மா இவ்விரு தூண்களையும் தழுவ மோட்சம் பெறும் என்பது ஐதீகம். இதே போன்ற இரு தூண்கள் இத்தலத்தில் கருவறைக்கு எதிரில் உள்ள அர்த்தமண்டபத்தில் பெருமாளின் பாதம் மற்றும் தலைக்கு எதிரில் உள்ளன.
இரட்டைப்படை எண்ணிக்கையில் வலம் வந்து இத்தூண்களைப் பற்றிக்கொண்டு பெருமாளின் பாதத்தையும் திருமுகத்தையும் தரிசனம் செய்தால் மோட்சம் கிடைக்கும் என்றும் திருமணமாகாதவர்களுக்கு திருமணம் ஆகும் என்ற நம்பிக்கையும் வழக்கத்தில் உள்ளது.
மங்களாசாசனம்
என ஆண்டளக்கும் ஐயனைத் திருமங்கையாழ்வார் குறிப்பிடுகிறார்.
வெளி இணைப்புகள்
பகுப்பு:108 திவ்ய தேசங்கள்
இந்திய சுதந்திர லீக்
இந்திய விடுதலை கூட்டமைப்பு  அல்லது இந்திய சுதந்திர லீக் (Indian Independence League, சுருக்கமாக IIL) 1920களிலிருந்து 1940கள் வரை இயங்கிய ஓர் அரசியல் இயக்கமாகும். இந்தியாவிற்கு வெளியே வாழ்ந்திருந்த மக்களை ஒருங்கிணைத்து இந்தியாவிலிருந்து பிரித்தானிய ஆட்சியை நீக்குவதற்காக இந்த இயக்கம் 1928ஆம் ஆண்டில் உருவானது. இந்த அமைப்பில் தென்கிழக்காசியாவின் பல்வேறு பகுதிகளில் வசித்த இந்திய குடியேறிகள், நாடு கடத்தப்பட்ட இந்திய தேசியவாதிகள் பங்கேற்றனர். இரண்டாம் உலகப் போரின் போது மலாயாவை கைப்பற்றியிருந்த சப்பானியர்கள் அங்கிருந்த இந்தியர்களை இந்தக் கூட்டமைப்பில் சேர்ந்திட ஊக்குவித்தனர்.
முதன்மையாக இந்திய தேசியத்தை வளர்த்திடவும் இந்திய விடுதலை இயக்கத்திற்கு சப்பானியர்களின் ஆதரவைப் பெற்றிடவும் உருவாக்கப்பட்ட இந்தக் கூட்டமைப்பு மோகன் சிங்கின் தலைமையிலமைந்த முதல் இந்திய தேசியப் படையுடன் செயலாற்றி பின்னர்  நடத்திச் செல்லவும் நேரிட்டது. சுபாஷ் சந்திர போஸ் தென்கிழக்காசியா வந்து இந்தியத் தேசியப் படையை மீள்வித்த பிறகு கூட்டமைப்பு அவரது தலைமையில் இயங்கியது. நாடு கடந்த இந்திய அரசு உருவானநிலையில் இந்தக் கூட்டமைப்புக் கலைக்கப்பட்டது.
உசாத்துணைகள்
பகுப்பு:இந்திய தேசிய ராணுவம் பகுப்பு:இந்திய விடுதலைப் போராட்டம்
2014 இந்திய ஒன்றியத்தின் வரவு செலவுத் திட்டம்
நிதியமைச்சர் அருண் ஜெட்லி 2014- 2015ஆம் ஆண்டுக்கான வரவு செலவுத் திட்டத்தை சூலை 10, 2014 அன்று தாக்கல் செய்தார்.
வருவாய் பற்றாக்குறை
நிதிப் பற்றாக்குறை 4.1% ஆக இருக்கும் என்று அறிவிக்கப்பட்டது. மேலும், இரு ஆண்டுகளில் நிதிப்பற்றாக்குறை 3% ஆக குறைக்கப்படும் என்றும் அறிவிக்கப்பட்டது.
வெளியிணைப்புகள்
பகுப்பு:இந்திய ஒன்றியத்தின் வரவு செலவுத் திட்டங்கள்
சரிகா
சரிகா தாக்கூர் (Sarika Thakur),இவர் பொதுவாக சரிகா, என அறியப்படுபவர் ஆவார்.இவர் ஒரு இந்திய திரைப்பட நடிகை ஆவார்.
இவர் 2005 ஆம் ஆண்டில் பர்சானியா என்னும் ஆங்கில திரைப்படத்தில் நடித்ததற்காக சிறந்த நடிகைகான தேசிய விருதினைப் பெற்றார்.
முன் வாழ்க்கை
சரிகா தாக்கூர் புதுதில்லியில் பிறந்தவர், இவர் பாதி மராத்தியர் மற்றும் பாதி இராசபுத்திரர் இனத்தைச் சேர்ந்தவர் ஆவார். சரிகாவின் இளம்வயதிலேயே இவரது தந்தை குடும்பத்தை விட்டுப் பிரிந்து சென்றுவிட்டார். இதனால் குடும்பம் வறுமைக்கு ஆட்பட்டது. இதனால் இவர் வேலைக்கு செல்ல வேண்டிய கட்டாயத்துக்கு ஆளானார். இவர் பள்ளிக்கு செல்லும் வாய்ப்பையும் பெறவில்லை. இவரின் தாயார் இவரிடம் கடுமையாக வேலை வாங்கினார். இவர் தன் வாழ்வில் உச்சநிலையில் இருந்தபோது, இவரது தாயாரால் பொது இடத்தில் தாக்கப்பட்டார்.
வாழ்க்கை
சரிகா குழந்தை நட்சத்திரமாக நான்கு வயதில் மும்பை பாலிவுட்டில் தன் திரைப்பட வாழ்வைத் துவக்கினார், இவர் 1960 இல் தன் முதல் படத்தில் மாஸ்டர் சூரஜ் என்ற சிறுவனாக நடித்தார். 1967 இல் இசையை மையமாக வைத்து எடுக்கப்பட்ட படமான ஹமாராஜ் என்ற திரைப்படத்தில் குழந்தை நட்சத்திரமாக நடித்த இவரின் நடிப்பு கவணிக்க வைத்தது. இப்படத்தின் தலைப்பில் பேபி சரிகா என குறிப்பிடப்பட்டார். இதன் பிறகு பல திரைப்படங்களில் குழந்தை நட்சத்திரமாக நடித்தார். வளர்ந்த பிறகும், இவர் பல இந்தி, மராத்தி, திரைப்படங்களில் நடித்தார். நடிகர் கமல்ஹாசனைத் திருமணம் செய்தார், பின் மணவிலக்குப் பெற்றார்.
மேற்கோள்கள்
பகுப்பு:1962 பிறப்புகள் பகுப்பு:இந்திய நடிகைகள் பகுப்பு:இந்தியத் திரைப்பட நடிகைகள் பகுப்பு:வாழும் நபர்கள் பகுப்பு:20 ஆம் நூற்றாண்டின் இந்திய நடிகைகள்
சோமி தாஸ்
சோமி ரஞ்சன் தாஸ் (Shomie Ranjan Das) (பிறப்பு 28 ஆகத்து 1935) ஓர் இந்தியக் கல்வியாளர் ஆவார். தூன் பள்ளியின் முன்னாள் மாணவரான இவர் இந்தியாவின் தூன் பள்ளி, மாயோ கல்லூரி, சானவார் லாரன்ஸ் பள்ளி மூன்று சிறந்த பள்ளிகளின் தலைமை ஆசிரியராக பணியாற்றியுள்ளார். இவர் முன்பு இசுக்கொட்லாந்தின் கார்டன்ஸ்டவுன் பள்ளியில் கற்பித்தார். இவர் ஐதராபாத்து, விசாகப்பட்டினம், மொகாலி, பெங்களூர் ஆகிய இந்திய நகரங்களில் ஓக்ரிட்ஜ் சர்வதேசப் பள்ளியை நிறுவினார்.
தொழில்
தூன் பள்ளியில் தனது முந்தைய கல்விக்குப் பிறகு, இவர் கொல்கத்தா கேம்பிரிச்சுப் பல்கலைக்கழகம், கேம்பிரிச்சுப் பல்கலைக்கழகத்தின் செயின்ட் சேவியர் கல்லூரி ஆகியவற்றில் பட்டம் பெற்றார். கார்டன்ஸ்டவுன் பள்ளியில் பணிபுரிந்த பிறகு, 1969 முதல் 1974 வரை மாயோ கல்லூரியின் முதல்வராக இருந்த இவர் வேல்சு இளவரசர் சார்லஸுக்கு கற்பித்தார். இவர் 1974இல் சானவார் லாரன்ஸ் பள்ளியின் தலைமையாசிரியராகப் பண்யேற்று 1988 வரை பதவியில் இருந்தார்.
இவர் 1988 முதல் 1995 வரை தூன் பள்ளியின் தலைமையாசிரியராகப் பணியாற்றினார். இவருக்குப் பிறகு ஜான் மேசன் என்பவர் பதவியேற்றார். இவர் மாயோ கல்லூரியின் முதல்வராகவும் பணியாற்றினார். அங்கு இவர் எல்லா காலத்திலும் மிகச்சிறந்த முதல்வர்களில் ஒருவராக மதிக்கப்படுகிறார். தூன் பள்ளியிலிருந்து ஓய்வு பெற்ற பிறகு, இவர் ஒரு கல்வி ஆலோசகரானார். மேலும் இவர் நாடெங்கிலும் கிட்டத்தட்ட 76 பள்ளிகளுக்கு கல்வியில் தனது ஆலோசனையை வழங்கி வருகிறார். நாடு முழுவதும். கொல்கத்தாவில் அடமாஸ் சர்வதேசப் பள்ளியை அமைப்பதில் இவர் முக்கிய பங்கு வகிக்கிறார். இவர் தற்போது ஓக்ரிட்ஜ் சர்வதேசப் பள்ளியின் தலைவராக உள்ளார்.
இவர் இந்திய வழக்கறிஞரும் சமூக சீர்திருத்தவாதியுமான சதீஷ் ரஞ்சன் தாஸின் பேரன் ஆவார்.
வெளி இணைப்புகள்
பகுப்பு:வாழும் நபர்கள் பகுப்பு:1935 பிறப்புகள்
இந்திய துணைப் பிரதமர்
இந்திய துணை பிரதமர் இந்திய அரசின் மத்திய அமைச்சரவையில் ஒரு உறுப்பினர் ஆவார். பொதுவாக ஒரு துணை பிரதமர், உள்துறை அமைச்சகம் அல்லது நிதி அமைச்சகம் போன்ற ஒரு முக்கிய அமைச்சரவையை தன் இலாகாவாக வைத்திருப்பார். துணை பிரதம மந்திரி பதவி அதிகாரப்பூர்வமற்றது, இருப்பினும் இது ஒரு கூட்டணி அரசாங்கத்தின் போதும் அல்லது தேசிய அவசர காலங்களிலும், அரசியல் ஸ்திரத்தன்மைக்காகவும் பயன்படுத்தப்படுகிறது.
வாழும் முன்னாள் துணைப் பிரதமர்கள்
1 September 2023, இந்தியாவின் முன்னாள் துணைப் பிரதமர் ஒருவர் வாழுகின்றார்.
சான்றுகள்
பகுப்பு:இந்திய அரசியல்வாதிகள்
ஏழுவட்டத் தேற்றம்
வடிவவியலில் எழுவட்டத் தேற்றம் அல்லது ஏழுவட்டத் தேற்றம் என்பது யூக்ளீடிய சமதளத்தில், ஒவ்வொரு வட்டமும் மற்ற இரண்டு வட்டங்களைத் தொட்டுக்கொண்டிருக்குமாறு அமைக்கப்பட்ட ஆறு வட்டங்களையும் தொட்டுக்கொண்டிருக்குமாறு அமைந்த ஏழாவது வட்டம் பற்றிய ஓர் உண்மை பற்றியது ஆகும். இந்த ஆறு வட்டங்களும், ஏழாவது வட்டத்தைத் தொடும் புள்ளிகளை இணைக்கும் மூன்று கோடுகளும் ஒரே புள்ளியில் சந்திக்கும் (படத்தைப் பார்கக்வும்) என்று 1974 இல் எவலின், மனி-கூட்ஃசு, இட்டிரிலின் (Evelyn, Money-Coutts, TyrrelIn ) என்பவர்கள் கண்டுபிடித்தனர்.
வெளியிணைப்புகள்
பகுப்பு:வட்டங்கள் பற்றிய தேற்றங்கள்
தென் அமெரிக்க நாடுகள் ஒன்றியம்
தென் அமெரிக்க நாடுகளின் ஒன்றியம் (The Union of South American Nations (Unie van Zuid-Amerikaanse Naties, União de Nações Sul-Americanas, Unión de Naciones Suramericanas ) என்பது தென் அமெரிக்காவில் உள்ள 12 நாட்டரசுகளின் ஒன்றிணைப்பு நிறுவனம் ஆகும். இது ஐரோப்பிய ஒன்றியம் போன்ற பன்னாட்டு ஒருங்கிணைப்பு. இது UNASUR என்றும் UNASUL என்றும் சுருக்கமாகக் குறிக்கப்படும். மெர்க்கோசூர், ஆண்டீயக் குழுமம் ஆகிய இரண்டு பகுதிகளின் தங்களுக்குள்ளான "கட்டற்ற" வணிக உறவுகளையும் இணைக்கும் முகமாக உருவாக்க பட்டது. இது தென் அமெரிக்க நாடுகளை ஒன்றிணைக்கவல்ல ஒரு முயற்சி என்று கருதப்படுகின்றது. மே 23, 2008 அன்று பிரேசிலின் தலைநகராகிய பிரேசிலியாவில் இந்த ஒன்றியத்தின் அரசியல்சட்ட ஒப்பந்தம் கையெழுத்திட்டு உருப்பெற்றது.
குறிப்புக்கள்
பகுப்பு:தென் அமெரிக்கா பகுப்பு:பன்னாட்டுப் பெருநாடுகள்
சிறீதர் கந்தலி
சிறீதர் கந்தலி (Sridhara Kandali), இடைக்கால வைணவ சமயத்தைச் சார்ந்த கவிஞர். இவர் மேற்கு அசாமில் உள்ள காமரூபை பகுதியைச் சேர்ந்தவர். "குமார அராணா" என்று பெயரிடப்பட்ட அவருடைய கவிதைப் நூலின் மூலம் அறியப்பட்டார்.
குறிப்புகள்
பகுப்பு:இந்தியக் கவிஞர்கள்
கோவெல் நகரியம், நியூ செர்சி
கோவெல் நகரியம் ( Howell Township ) என்பது ஐக்கிய அமெரிக்க நாடுகளில் அமைந்துள்ள நியூ செர்சி மாநிலத்தின் மொன்மவுத் கவுன்டியில் அமைந்துள்ள ஒரு நகரியம் ஆகும்.
பரப்பளவு
2010இன் மதிப்பீட்டின் அடிப்படையில் இது 61.21 சதுர கிலோ மீற்றர் பரப்பளவைக் கொண்டுள்ளது.இதில் 60.56 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.65 சதுர கிலோ மீற்றர் பிரதேசம் நீரினால் சூழப்பட்டுள்ளது.
மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 51,075 ஆகும். கோவெல் நகரியம் பிரதேசத்தின் மக்கள் தொகை அடர்த்தி ஒரு கிலோ மீற்றருக்கு 51,075 குடிமக்கள் ஆகும்.
மேற்கோள்கள்
பகுப்பு:மொன்மவுத் மாவட்ட நகரங்கள்
அம்பலம
அம்பலம (சிங்களம்: අම්බලම, ஆங்கிலம்:Ambalama) என்பது சிங்கள மொழியில் யாத்திரீகர்களும், வழிப்போக்கர்களும் தங்கி இளைப்பாறுவதற்காக அமைக்கப்பட்ட ஒரு கட்டிடத்தைக் குறிக்கும். இது தமிழ்நாட்டில் காணப்படும் சாலையோரத் தங்கு மடங்களுக்கு ஒப்பானது. இவற்றில் தங்குவதற்குக் கட்டணங்கள் அறவிடப்படுவதில்லை.
பெயர்
அம்பலம என்னும் சிங்களச் சொல் அம்பலம் என்னும் தமிழ்ச் சொல்லிலிருந்து பெறப்பட்டது. தமிழில் அம்பலம் என்னும் சொல்லுக்குப் பொது மண்டபம் அல்லது பொது இடம் என்னும் பொருள் உண்டு. இந்தப் பொருளிலேயே அம்பலம என்னும் சிங்களச் சொல் உருவாகிச் சாலையோரத் தங்கு மடங்களைக் குறிக்கப் பயன்பட்டுவருகிறது. சிங்களச் சொற்கள் ம், ன் போன்ற மெய்யெழுத்துக்களில் முடிவதில்லை. அவ்வாறான சொற்களைக் கடன்வாங்கிச் சிங்களமாக்கும்போது இறுதி மெய்யெழுத்து அகரம் ஏற்கிறது. இதனாலேயே அம்பலம் என்பதன் இறுதி ம், ம ஆகி அம்பலம ஆனது.
அமைப்பு
இலங்கையின் சிங்களப் பகுதிகளில் பல பழங்கால அம்பலம கட்டிடங்கள் காணப்படுகின்றன. பல அம்பலம கட்டிடங்கள் ஒரு மேடைமீது நாட்டப்பட்ட தூண்களின்மீது தாங்கப்பட்ட கூரையைக் கொண்ட எளிமையான திறந்த அமைப்புக் கொண்டவை. பழைய காலத்து அம்பலம கட்டிடங்கள் மரத்தூண்களையும் மரத்தாலான கூரைச் சட்டகங்களையும் கொண்டவை. சில அம்பலம கட்டிடங்களின் தளமும் மரத்தாலானவை. கரகககெதர அம்பலம இவ்வாறான கட்டிடத்துக்கு எடுத்துக்காட்டு. எளிமையான கட்டிடங்களாக இருந்தாலும், பழைய அம்பலம கட்டிடங்கள் பல சிங்களக் கட்டிடக்கலைப் பாணியைப் பிரதிபலிக்கும் வகையிலான சிறந்த மரவேலைப்பாடுகளுடன் கூடியவை.
வெளியிணைப்புக்கள்
பகுப்பு:இலங்கைக் கட்டிடக்கலை பகுப்பு:இலங்கைக் கட்டிடங்கள்
ஆசுடியோமுகில்
ஆசுடியோமுகில் (Osteomugil) என்பது இந்தோ பசிபிக் கடலோர நீரில், கரையோரங்கள் மற்றும் ஆறுகளில் காணப்படும் மடவை மீன் பேரினமாகும். இவை முன்பு மூலகர்டா மற்றும் வாலமுகில் பேரினத்தில் சேர்க்கப்பட்டன.
பேரினங்கள்
இந்த பேரினத்தில் தற்போது ஐந்து அங்கீகரிக்கப்பட்ட சிற்றினங்கள் உள்ளன.
மேற்கோள்கள்
பகுப்பு:மீன் பேரினங்கள்
சமோசா
பச்சைமாவு சமோசா|வலது|thumb 220px|வெந்தமாவு சம்சா|thumb|right
சமோசா (Samosa; ஐபிஏ :) அல்லது சம்சா என்ற திண்பண்டமானது, பல்வேறு நாடுகளின் மக்களால் விரும்பப்படும் நொறுக்குத்தீனியாகவும், தொடுகறியாகவும், பசி/சுவையூக்கியாகவும் திகழ்கிறது. இந்த உணவு செய்முறை வடிவில், வேறுபட்டு இருந்தாலும், மூன்று முக முக்கோண வடிவமே, பன்னாட்டினராலும் ஏற்றுக் கொள்ளப் பட்டுள்ளது. ஆசியா, ஆப்பிரிக்கா ஆகிய கண்டங்களிலுள்ள பல்வேறு நாட்டினரும், இதனை சிற்றுண்டியாக உண்ணும் பழக்கத்தைக் கொண்டுள்ளனர். எடுத்துக்காட்டாக, அராபியத் தீபகற்பம், தென்கிழக்காசியா, தென்மேற்கு ஆசியா, நடுநிலக் கடல், இந்தியத் துணைக்கண்டம், ஆப்பிரிக்காவின் கொம்பு, கிழக்கு ஆபிரிக்கா, வடக்கு ஆப்பிரிக்கா, தென்னாப்பிரிக்கா போன்ற நாடுகளின் உணவுப் பட்டியலில், இப்பண்டம் அடங்கி உள்ளது. பல நாடுகளின் கலாச்சார வேறுபாடுகளாலும், அம்மக்களின் குடிபெயர்வாலும், இத்தீனி பல நாடுகளிலும் பரவி வருகிறது.
செய்முறை
240px|வேகவைத்த பெரிய ரொட்டி தயாரிப்பு|thumb|right 240px|நீள்செவ்வக வடிவமும், இறுதி வடிவமும்|thumb|right
செய்முறை அடிப்படையில், இதனை இரு வகையாகப் பிரிக்கலாம். ஒன்று பச்சைமாவு சமோசா, மற்றொன்று வெந்தமாவு சமோசா. பச்சைமாவு சமோசா என்பது குறைந்த நேரத்தில் உடனே தயாரிக்கப்படும், துரித உணவு தயாரிப்பு முறையாகும். இதில் பயன்படுத்தம் எண்ணெயின் அளவு குறைவாக இருக்கும். தோசைசட்டியில் இதனைத் தயாரிக்கலாம். நுண்ணலை அடுப்பு போன்றவற்றிலும் தயாரிக்கலாம். வெந்தமாவு சமோசா என்பது இரு நாட்களில் செய்யப்படும். இட்லி மாவு தயாரிப்பது போல, முதல் நாளே பாதி செய்முறை முடிந்து விடும். இதனால் வெந்தமாவு சமோசாவில் சற்று புளிப்புச் சுவை இருக்கும். மேலும், முழுமையாக கொதிக்கும் சமையல் எண்ணெயில், அமிழ்ந்து எடுப்பதால் வெளிப்புறம் மொறுமொறுப்பாகவும்,உட்புறம், வேகவைத்த காய்கறி போன்று, திண்மையாக இருக்கும். மேற்கூறிய இரண்டு முறைகளிலும், மைதாவில் ஆனா மெல்லிய உரொட்டி/சப்பாத்தி போன்று, பெரியதாகத் தயாரிக்கப் படுகிறது. இந்த ரொட்டி நீள்செவ்வக வடிவில் வெட்டப் படுகிறது. ஒவ்வொரு நீள்செவ்வக ரொட்டியும், ஏறத்தாழ நமது பணத்தாள் போன்ற வடிவம் பெறுகிறது. இவ்வடிவம் கொண்ட ரொட்டி, முக்கோண வடிவில் கையால் சுற்றப்பட்டு, அதனுள் உள்ளிட்டுச்சேர்வை வைத்து, மைதா பசையால் ஒட்டப்படுகிறது. இவ்வாறு நிரப்பப் பட்ட சமோசாவை வேகவைத்து எடுத்தால், அது உண்ணும் பக்குவத்திற்கு மாறும்.
வெளியிணைப்புகள்
பகுப்பு:பீகாரி உணவுகள் பகுப்பு:துருக்கிய உணவுகள் பகுப்பு:பீகாரி உணவுகள் பகுப்பு:இந்திய நொறுக்குத்தீனி வகைகள் பகுப்பு:பஞ்சாபி உணவு வகைகள் பகுப்பு:ஒடியா உணவுகள்
வீரசிங்கம் மண்டபம்
கூட்டுறவாளர் வீரசிங்கம் மண்டபம் (Co-operator Veerasingam Hall) அல்லது பொதுவாக வீரசிங்கம் மண்டபம் என்பது இலங்கையின் வடக்கே யாழ்ப்பாண நகரில் அமைந்துள்ள ஒரு பொது மண்டபம் ஆகும். யாழ்ப்பாணத்தில் இடம்பெறும் மாநாடுகள், மற்றும் கலாச்சார நிகழ்வுகள் இம்மண்டபத்திலேயே நடத்தப்படுகின்றன. யாழ்ப்பாண மாவட்டம் கூட்டுறவு நிலையத்தின் முதலாவது தலைவராகப் பணியாற்றிய வி. வீரசிங்கம் என்பவரின் நினைவாக இம்மண்டபத்திற்கு அவரது பெயர் சூட்டப்பட்டது. மானிப்பாய் இந்துக் கல்லூரி ஆசிரியரான வீரசிங்கம் வட்டுக்கோட்டை நாடாளுமன்ற உறுப்பினராக இருந்தவர்
1974 ஆம் ஆண்டு சனவரியில் நான்காவது உலகத் தமிழாராய்ச்சி மாநாடு இம்மண்டபத்திலேயே நடத்தப்பட்டது.
மேற்கோள்கள்
பகுப்பு:யாழ்ப்பாணத்திலுள்ள கட்டடங்களும் கட்டமைப்புக்களும்
ஜாய் கிரிசில்டா
ஜாய் கிரிசில்டாஇந்தியாவின் தமிழ்நாட்டைச் சேர்ந்த ஆடை வடிவமைப்பாளரும், தமிழ்த்திரைப்பட துறையில் ஆடை சம்பந்தப்பட்ட சேவைகளை வழங்கி வரும் தொழிலதிபருமாவார். 2018 ம் ஆண்டில் இயக்குனர் ஜேஜே ஃப்ரெட்ரிக் என்பவரை மணந்துள்ளார்
தொழில்
ஜாய், தனது ஆரம்ப வாழ்க்கையை விஜய் தொலைக்காட்சியில் பயிற்சிபெறும் உதவி இயக்குனராக ஆரம்பித்துள்ளார். 2014 ம் ஆண்டில் அவரது சொந்த தயாரிப்புகளை "சிக்னேச்சர்" என்ற இந்திய ஆடை வடிவமைப்பு அடையாளத்துடன் வழங்கத்தொடங்கினார். 2015 ம் ஆண்டில் வெளியான ராஜதந்திரம் என்ற தமிழ் படத்தில் ஆடை வடிவமைப்பாளராக முதன்முதலாக அறிமுகமாயுள்ளார். ஜில்லா படத்துக்கான ஆடைகளை வடிவமைத்ததற்காக அவர் மிகவும் பிரபலமானார்.
மேற்கோள்கள்
பகுப்பு:இந்தியப் பெண் அலங்கார வடிவமைப்பாளர்கள் பகுப்பு:வாழும் நபர்கள்
சுவராஜ்
சுவராச்சு  (Swaraj) என்ற இந்தி மொழிச் சொல் பொதுவாக தன்னாட்சியைக் குறித்த போதும் மகாத்மா காந்தி இதனை உள்ளாட்சி என்ற பொருளில் பயன்படுத்தினார். காந்தியின் கருத்தாக்கத்தின்படி புதிய இந்திய அரசு படிநிலையில் அமைந்த அரசாக இல்லாது தனிநபர் மற்றும் சமூகக் கட்டமைப்புகளின் தன்னாட்சி மூலம் ஆளப்படுவதை விரும்பினார். அரசியல் அதிகாரம் மையப்படுத்தப்படாது அதிகாரப் பரவல் இதன் முதன்மை குவியமாக இருந்தது. இந்தக் காந்தியின் கருத்தாக்கம் பிரித்தானிய அரசியல் மற்றும் சமூக அமைப்புகளுக்கு எதிராக இருந்தமையால் பிரித்தானியரால் நிறுவப்பட்ட அரசியல், பொருளியல், நிர்வாக, சட்ட, இராணுவ மற்றும் கல்வி அமைப்புகளை கைவிடக் கூறினார்.
காந்தியின் இக்கருத்தாக்கம் முழுமையாக இந்தியாவில் பின்பற்றப்படாவிடினும் இதற்காக அவர் நிறுவிய தன்னார்வலர் அமைப்புக்கள் இந்தக் கொள்கையை முன்னெடுத்துச் சென்றன. நிலச் சீர்திருத்தச் சட்டங்கள் வரும் முன்பே இக்கொள்கையின்படி அமைந்த வினோபா பாவேயின்  நிலக்கொடை இயக்கம்  தனிநபர்களால் தாமாகவே தமது கூடுதல் விளைநிலத்தை வறியவர்களுக்குப் பகிர்ந்தளிக்க முன்னோடியாக விளங்கியது. சுவராச்சின் தாக்கத்தால் நிலச்சுவான்தார் முறையும் முடிவுக்கு வந்தது.
வெளி இணைப்புகள்
பகுப்பு:இந்திய விடுதலைப் போராட்டம் பகுப்பு:காந்தியம்
அரசு மருத்துவக் கல்லூரி, தேனி
தேனி அரசு மருத்துவக் கல்லூரி மற்றும் மருத்துவமனை (Theni Medical College) 2004 ஆம் ஆண்டில் நிறுவப்பட்டது. தேனி மாவட்டம், மேற்கு தொடர்ச்சி மலையின் அடிவாரத்தில் அமைந்துள்ளது. கிராமப்புற பகுதியில் அமைக்கப்பட்ட இந்த மருத்துவக் கல்லூரி அருகாமையில் கிராமங்கள் சூழ்ந்து இருப்பதால், இந்த மருத்துவமனை தமிழ்நாடு மற்றும் கேரள மாநிலங்களின் மருத்துவ தேவைகளை பூர்த்தி செய்யும் வகையில் அமைந்துள்ளது. இது கேரளா மற்றும் தமிழ்நாட்டின் எல்லையிலுள்ள பிராந்தியத்திற்கான மூன்றாம் நிலை பரிந்துரை மையமாகும்.
வரலாறு
அரசு தேனி மருத்துவக் கல்லூரிக்கான அடிக்கல்லானது ஆகஸ்ட் 16, 2002ல் அப்போதைய முதல்வர் டாக்டர் ஜெ.ஜெயலலிதா அவர்களால் நாட்டப்பட்டது. முதல் மருத்துவமனை மற்றும் கல்லூரி வளாகம் 2004ஆம் ஆண்டு திசம்பர் 8 ஆம் நாள் திறக்கப்பட்டது.
மருத்துவக் கல்லூரி 2006 ஆம் ஆண்டில் இந்திய மருத்துவ குழுமத்தினால் அங்கீகரிக்கப்பட்ட எம்.பி.பி.எஸ் படிப்பிற்கு 100 இடங்களுடன் தொடங்கப்பட்டது. ஒவ்வொரு ஆண்டும் 100 மாணவர்களை அனுமதிப்பதன் மூலம் தொடர்கிறது. டி.எம்.எல்.டி, செவிலியர் மற்றும் 8 பிற பாரா மருத்துவ படிப்புகளும் இந்த நிறுவனத்தால் நடத்தப்படுகின்றன.
இக்கல்லூரி பேராசிரியர்கள் தேசிய மற்றும் சர்வதேச பத்திரிகைகளில் பல ஆய்வுக் கட்டுரைகளை வெளியிட்டுள்ளதோடு, பல்வேறு மாநாடுகள், பயிற்சி பட்டறைகள், பயிற்சித் திட்டங்கள், கருத்தரங்குகளில் கலந்துகொண்டுள்ளனர்.
அமைவிடம்
இக்கல்லூரி மதுரை-தேனி நெடுஞ்சாலையில் தேனியிலிருந்து சுமார் 9 கிலோமீட்டர் தொலைவில் அமைந்துள்ளது. ஆண்டிப்பட்டியிலிருந்து 7 கிமீ தொலைவிலும் வைகை அணை யிலிருந்து 5 கிமீ தூரத்திலும் உள்ளது.
இக்கல்லூரி மாணவர்களின் படிப்புக்கு இனிமையான, அமைதியான மற்றும் தென்றல் வீசும் சூழலால் சூழப்பட்டுள்ளது.
இணைப்பு
தமிழக அரசுக்கு சொந்தமான இந்தக்கல்லூரி தமிழ்நாடு டாக்டர் எம்.ஜி.ஆர் மருத்துவ பல்கலைக்கழகத்துடன் இணைக்கப்பட்டுள்ளது.
மாணவர் சேர்க்கை
இக்கல்லூரியின் மாணவர் சேர்க்கையானது, நீட் தேர்வில் பெற்ற மதிப்பெண் அடிப்படையில் கலந்தாய்வு மூல நடைபெறுகிறது. பதினைந்து சதவீதம் இடங்கள் "அகில இந்திய" ஒதுக்கீடாக நிரப்பப்படுகின்றன. ஆண்டுதோறும் இக்கல்லூரியில் இளநிலை மருத்துவப் படிப்பில் 100 மாணவர்கள் சேர்த்துக்கொள்ளப்படுகின்றனர்.
உள்கட்டமைப்பு
இந்த வசதியில் வெளிநோயாளர் வார்டுடன் 900 படுக்கைகள் கொண்ட பல சிறப்பு மருத்துவமனை உள்ளது. மருத்துவமனை தொகுதி 4 மாடி கட்டிடம். ஒவ்வொரு துறைக்கும் தனித்தனி வார்டு உள்ளது. மொத்தம் 720 பேர் அமரக்கூடிய ஐந்து விரிவுரை அரங்குகள் மற்றும் 700 பேர் தங்கக்கூடிய ஒரு ஆடிட்டோரியம் உள்ளன. பல்கலைக்கழக தேர்வுகள் தனி தேர்வுத் தொகுதியில் நடத்தப்படுகின்றன.
மத்திய நூலகம்
தேனி அரசு மருத்துவ கல்லூரி நூலகம் மாணவர்கள், ஆசிரியர்கள் மற்றும் கற்றல் மற்றும் ஆராய்ச்சியில் ஈடுபட்டுள்ள சுகாதாரப் பணியாளர்களின் பல்வேறு கல்வி நடவடிக்கைகளுக்கு பயனர் நட்பு முறையில் அவர்களின் எதிர்பார்ப்புகளை பூர்த்தி செய்ய நல்ல தகவல்களை வழங்குகிறது. மத்திய நூலகத்தில் பாடத்திட்ட அடிப்படையிலான மருத்துவ மற்றும் சுகாதார தலைப்புகளில் 7004 ஆவணங்களுக்கான தொகுப்பு உள்ளது. புத்தகங்கள், கால வெளியீடுகள், மோனோகிராஃப்கள், பொது குறிப்பு சேகரிப்புகள், மருத்துவ குறிப்பு பொருட்கள், அறிக்கைகள், நடவடிக்கைகள் மற்றும் புள்ளிவிவர தகவல்கள் ஆவணங்களின் முக்கிய தொகுப்புகளை உருவாக்குகின்றன.
தொலைக்காட்சி, டிவிடி பிளேயர்கள், சிடி, டிவிடி மற்றும் வீடியோ கேசட்டுகள் போன்ற வழக்கமான அல்லாத ஆவணங்கள் சோதனை அடிப்படையில் பயனுள்ள தொழில்நுட்ப தகவல்தொடர்புடன் அறிவார்ந்த தகவல்களுக்கு சிறப்பு அணுகல் ஆகும். நான்கு வாசிப்பு அறைகள் உள்ளன. 4799 குறிப்பு புத்தகங்கள், 2132 பாடப்புத்தகங்கள் மற்றும் பல இந்திய மற்றும் வெளிநாட்டு பத்திரிகைகள் உட்பட 6931 புத்தகங்கள் உள்ளன.
விடுதி வசதி
இளநிலை மாணவ மாணவிகள் தங்குவதற்கு தலா 86 அறைகள் தனித்தனி விடுதிகளாக உள்ளது. இதில் 248 மாணவர்கள் தங்கும் வசதியும் உணவருந்தும் வசதியும் கொண்டது. இன்டர்ன் & முதுநிலை மாணவ மாணவியருக்கு 50 அறைகளுடன் கூடிய தனித்தனி தங்கும் விடுதி உள்ளது. செவிலியர்களுக்கும் தனி விடுதி உள்ளது
மாணவர் சங்கம்
கல்லூரியில் மாணவர் பேரவை செயல்பாட்டில் உள்ளது. இந்த மாணவர் அமைப்பு கல்லூரி முதல்வருடன் சந்திப்புகளை ஏற்படுத்தி மாணவர்கள் குறைகளைத் தீர்க்கவும், மாணவர்களுக்கும் பேராசிரியர்களுக்கும் இடையில் ஆரோக்கியமான உறவைப் பேண உதவுகிறது.
மேற்கோள்கள்
பகுப்பு:தேனி மாவட்ட பல்கலைக்கழகங்களும் கல்லூரிகளும் பகுப்பு:தமிழ்நாட்டு மருத்துவக் கல்லூரிகள்
வடமராட்சி
வடமராட்சி (Vadamaraadchi அல்லது Vadamarachchi), என்பது இலங்கையின் வட முனையில் அமைந்துள்ள யாழ்ப்பாணக் குடாநாட்டில் உள்ள ஒரு புவியியற் பிரிவாகும். அண்ணளவாக 1262 சதுர மைல்கள் பரப்பளவைக் கொண்ட யாழ்ப்பாணக் குடாநாடு, குடியேற்றவாத ஆட்சிக்காலங்களுக்கு முன்பிருந்தே வலிகாமம், வடமராட்சி, தென்மராட்சி, பச்சிலைப்பள்ளி என நான்கு பிரிவுகளாகப் பிரிக்கப்பட்டிருந்தது. குடாநாட்டின் வடக்குப் பகுதியில் அமைந்துள்ளது வடமராட்சிப் பிரிவாகும். thumbnail|குடத்தனை மணற்குன்றுகள் வடமராட்சிப் பகுதியானது வடமராட்சி வடக்கு, வடமராட்சி கிழக்கு, மற்றும் வடமராட்சி தென்மேற்கு என மூன்று பிரிவுகளாகப் பிரிக்கப்பட்டுள்ளது.
பெயர்
வடமராட்சி என்பது "வடக்கு மக்களின் ஆட்சிப் பகுதி" என்பது பொருள். வடமார் என்பது வடக்கு மக்களைக் குறிக்கும். இங்கு வசிக்கும் மக்கள் வடமராட்சியார் என அழைக்கப்படுகின்றனர். முன்னர் வடமறவர் என்ற குறுநில மன்னர் ஆட்சி செய்த இடமாக இருந்தமையால் வடமறவர் ஆட்சி என அழைக்கப்பட்டு வடமராட்சி என மருவிற்று.
வடமராட்சியில் உள்ள ஊர்கள்
வடமராட்சியில் பருத்தித்துறை, வல்வெட்டித்துறை போன்ற துறைமுகப் பட்டினங்களும், கற்கோவளம், அம்பன், குடத்தனை, நாகர்கோயில் போன்ற கடல்சார் கிராமங்களும், தும்பளை, புலோலி, அல்வாய், வதிரி, கரவெட்டி, கரணவாய், துன்னாலை, உடுப்பிட்டி, வல்வெட்டித்துறை, தொண்டைமானாறு போன்ற கிராமங்களும் உள்ளன.
மேற்கோள்கள்
பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
கொச்சுபிலாமூடு
கொச்சுபிலாமூடு (Kochupilamoodu) இந்தியாவின் கேரளாவில் உள்ள கொல்லம் நகரில் அமைந்திருக்கும் ஒரு முக்கியமான சுற்றுப்புறப் பகுதியாகும். கொச்சுபிலாம் மூடு என்ற பெயராலும் இப்பகுதி அழைக்கப்படுகிறது. முந்திரி மையமான இப்பகுதி நகரின் முக்கிய வணிக மையங்களில் ஒன்றாகும். கொச்சுபிலாமூடு மாவட்ட வியாபார மையமான கொல்லம் டவுன்டவுன் பகுதிக்கு மிக அருகில் உள்ளது. சுமார் 1 கி.மீ தொலைவில் நகரத்தின் இதயப் பகுதியான சின்னக்கடா அமைந்துள்ளது. கொல்லத்தின் மாவட்ட வணிக மையத்திலிருந்து கொல்லம் துறைமுகத்திற்கு செல்லும் வழியில் உள்ளது என்றும் கொச்சுபிலாமூடை அடையாளப்படுத்தலாம்.
முக்கியத்துவம்
உலகின் முந்திரி தலைநகரமான கொல்லம் நகரின் முந்திரி மையங்களில் கொச்சுபிலாமூடும் ஒன்றாகும். இங்கு இடத்தில் பல முந்திரி நிறுவனங்கள் உள்ளன. முண்டக்கல், கொல்லம் துறைமுகம், கொல்லம் கடற்கரை மற்றும் சின்னக்கடா இடையே கொச்சுபிலமூடு அமைந்துள்ளது. கேரளாவின் சோர்னூர் - திருவனந்தபுரம் கால்வாய் அமைப்பின் ஒரு பகுதியான கொல்லம் கால்வாய்  கொச்சுபிலாமூடு வழியாக செல்கிறது. கொச்சுபிலாமூடு பாலம் சின்னக்கடையை கொல்லம் கடற்கரையுடன் இணைக்கிறது. 2005 ஆண்டு நிதிநிலை அறிக்கையின் போது கொல்லம் நகர கழகம் கொச்சுபிலாமூடில் ஒரு புதிய பேருந்து நிலையத்தை முன்மொழிந்தது.
மேற்கோள்கள்
பகுப்பு:கேரளம் பகுப்பு:கொல்லம் மாவட்டம்
அர்விந்தர் கல்யாண்
அர்விந்தர் கல்யாண் (Harvinder Kalyan) ஓர் இந்திய அரசியல்வாதியும் பாரதிய சனதா கட்சியின் உறுப்பினரும் ஆவார். 2014 மற்றும் 2019 ஆம் ஆண்டுகளில் நடைபெற்ற அரியானா சட்டப் பேரவைத் தேர்தலில் கராவுண்டா தொகுதியில் போட்டியிட்டு அரியானா சட்டமன்றத்திற்குத் தேர்ந்தெடுக்கப்பட்டார். போபாலில் பிறந்த இவர் கட்டிடப் பொறியியலில் பட்டம் பெற்றவராவார்.
மேற்கோள்கள்
பகுப்பு:1967 பிறப்புகள் பகுப்பு:வாழும் நபர்கள் பகுப்பு:அரியானா மாநில சட்டமன்ற உறுப்பினர்கள் பகுப்பு:பாரதிய ஜனதா கட்சி அரசியல்வாதிகள் பகுப்பு: துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
தாதனேந்தல் கருப்புசாமி கோயில்
தாதனேந்தல் கருப்புசாமி கோயில் தமிழ்நாட்டில் இராமநாதபுரம் மாவட்டம், தாதனேந்தல் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மரியாவின் பெயர்கள்
இயேசுவின் தாயான தூய மரியா பல பெயர்களால் கிறித்தவர்களிடையே அறியப்படுகின்றார். இப்பெயர்களுள் பட்டங்கள் (ஆசி பெற்றவர், கன்னி, அன்னை), அடைமொழிகள் (விடியற்காலத்தின் விண்மீன், கடலின் விண்மீன் (Star of the Sea), விண் அரசி, எங்கள் மகிழ்ச்சியின் காரணம்), காரியப் பெயர்கள்(கடவுளை ஏந்துபவர் (Theotokos), முற்றிலும் தூயவர் (Panagia), இரக்கத்தின் அன்னை) மற்றும் அரோக்கிய அன்னை முதலிய பிற பெயர்களும் அடங்கும்.
மேற்கோள்கள்
பகுப்பு:அன்னை மரியா
இந்திய தேசியக்கொடி சட்டம்
இந்திய தேசியக்கொடி சட்டம் என்பது இந்திய தேசியக்கொடியின் உபயோகம் குறித்து இயற்றப்பட்ட பல்வேறு விதிகளின் தொகுப்பாகும்.
வரலாறு
தேசியக்கொடியை தயாரிக்கும்பொழுது கடைபிடிக்க வேண்டிய வழிமுறைகளை இந்திய தர நிர்ணய கூட்டமைப்பு வலிந்து செயற்படுத்தும் பொறுப்பை பெற்றுள்ளது. இச்சட்டததை மீறுபவர்கள் மிக கடுமையான தண்டனைகளையும், அபராதங்களையும் சந்திக்க நேரிடும். 2002ம் ஆண்டு எழுதப்பட்ட இச்சட்டத்துடன் இந்திய முத்திரை மற்றும் பெயர் (ஒழுங்கமுறை) சட்டம் 1950 மற்றும் தேசிய சின்ன அவமதிப்பு தடுப்புச்சட்டம்,1971 ஆகிய சட்டங்களும் ஒன்றிணைக்கப்பட்டது. இச்சட்டத்திற்கு முன் அமலிலிருந்த இந்திய கொடி விதி மிகவும் இறுக்கமான கட்டுப்பாடுகளைக் கொண்டிருந்தாலும். குடிமக்கள் தங்கள் இல்லங்களில் தேசியக்கொடியை ஏற்ற அனுமதிக்காத காரணத்தினாலும் மிகவும் விமர்சிக்கப்பட்டது. ( அரசு அமைப்புகளும், அரசு அலுவலகங்கள் மட்டுமே கொடியை பறக்கவிட அனுமதிக்கப்பட்டிருந்தது).
வரையறுக்கப்பட்ட கொடி தயாரிப்பு முறை
இந்தியா குடியரசு நாடாகிய பிறகு, 1951-ல் இந்திய தர நிர்ணய கூட்டமைப்பினால் தேசியக்கொடிக்கு முதன்முதலாக அளவுமுறை நிர்ணயிக்கப்பட்டது. இநத அளவு முறை சர்வதேச அளவுமுறைக்கு ஏற்ப மெட்ரிக் அளவுமுறையாக 1964-ல் மாற்றப்பட்டது. பின்னர் ஆகஸ்ட் 17, 1968 இல் இவ்வளவு முறை மேம்படுத்தப்பட்டது. இநத அளவு முறை கொடியின் நீள, அகலம், நிறங்களின் அளவு,அடர்த்தி, பளபளப்பு, துணியின் தரம் மற்றும் கொடிக்கயிற்றின் தரத்தைப்பற்றியும் விவரிக்கின்றது. கொடித்தயாரிப்பில் இவ்விகிதாச்சாரங்களை மீறுவது மிகப்பெரிய குற்றமாக கருதப்பட்டு அபராதம் அல்லது சிறைவாசமோ அல்லது இரண்டும் தண்டனையாக வழங்கப்படுகிறது.
கொடித்துணி, காதி என்கிற கைத்தறித் துணியில் மட்டுமே இருக்கவேண்டும். பருத்தி, பட்டு மற்றும் ஆட்டு உரோமம்(உல்லன்)இவற்றில் ஒன்றால் நெய்யப்பட்ட கைத்தறித்துணியாகத்தான் இருக்கவேண்டும். கொடியின் முக்கிய மூவர்ண பாகம் காதி-பண்டிங் என்கிற நெசவாலும், பழுப்பு நிற கம்பத்தில் இணைக்கும் பாகம் காதி-டக் என்கிற நெசவு, ஆகிய இரு வகை கைத்தறித்துணியால் உருவாக்கப்பட்கிறது.
காதி சாதாரண துணி போல் இரன்டு இழைகள் கொண்டு நெய்யப்படாமல் மூன்று இழைகளால் நெய்யப்படுகிறது. இந்த வகை நெய்தல் மிகவும் அரிதான ஒன்றாகும். இந்தியாவில் பன்னிரெண்டுக்கும் குறைவான நெசவாளர்களே இதை செய்கின்றனர்.
புற இணைப்புகள்
இந்திய சட்டம் பகுப்பு:தேசியக் கொடிகள் பகுப்பு:இந்தியாவின் கொடிகள்
வனேடியம்(III) புளோரைடு
வனேடியம்(III) புளோரைடு (Vanadium(III) fluoride) என்பது VF3 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். மஞ்சள் கலந்த பச்சை நிறத்தில் உள்ள இவ்வெப்பந்தாங்கும் பொருளை MnF2 போன்ற நிலைமாற்ற உலோக புளோரைடுகள் தயாரிப்பது போல V2O3 சேர்மத்தில் இருந்து இரண்டு படிநிலைகளில் தயாரிக்க முடியும். குறைந்த வெப்பநிலையில் இச்சேர்மம் காந்த ஒழுங்குகளை வெளிப்படுத்துகிறது. உதாரணம்: V2F6.4H2O நீரேற்று வடிவம் 12 கெல்வின் வெப்பநிலையில் காந்த ஒழுங்குகளை வெளிப்படுத்துகிறது. ).
தயாரிப்பு
வனேடியம்(III) ஆக்சைடுடன் அமோனியம் பைபுளோரைடு சேர்த்து முதல் படிநிலையில் அறுபுளோரோ வனேடேட்டு(III) உப்பு தயாரிக்கப்படுகிறது. இரண்டாவது படிநிலையில் இந்த அறுபுளோரோ வனேடேட்டு(III) உப்பு வெப்பச்சிதைவுக்கு உட்படுத்தப்படுகிறது.
கனிமவேதியியல் திண்மங்களைத் தயாரிப்பதற்கு அமோனியம் உப்புகள் வெப்பச் சிதைவுக்கு உட்படுத்துவது பொதுவான முறையாகும். வனேடியம்(III) ஆக்சைடுடன் ஐதரசன் புளோரைடைச் சேர்த்து சூடுபடுத்தினால் VF3 சேர்மத்தைத் தயாரிக்க இயலும். புளோரின் அணுக்களுடன் பாலம் அமைத்திருக்கும் ஆறு ஒருங்கிணைவு வனேடியம் அணுக்கள் கொண்ட VF3 ஒரு  படிகத் திண்மமாகும். இச்சேர்மத்தில் இரண்டு பண்பிரட்டையாகா எலக்ட்ரான்கள் இருப்பதை காந்தத் திருப்புத்திறன் வெளிப்படுத்துகிறது.
மேற்கோள்கள்
பகுப்பு:புளோரைடுகள் பகுப்பு:உலோக ஆலைடுகள் பகுப்பு:வனேடியம் சேர்மங்கள்
குடும்பத் தலைவி
பொதுவாகத் தலைமை தாங்கும் ஆண்மகனைத் தலைவன் என்றும் பெண்மகளைத் தலைவி என்றும் கூறுகிறோம்.
கும்பத்தில் தலைவன் உயிருடன் இல்லாதபோது குடும்பத்துக்குத் தலைமைப் பொறுப்பினை ஏற்று நடத்தும் தலைவியாகிய பெண்மகளைக் குடும்பத் தலைவி என்பது வழக்கம். இது உலகெங்கும் பின்பற்றப்படும் வழக்கம். பண்டைய உலகில் வெளியிடங்களுக்குச் சென்று வரும் ஆண்மகன் பலரும் அறிந்த ஒருவனாக விளங்கினான். பெண்மகள் அவ்வாறு ஊரறிந்த ஒருத்தியாக இல்லை. எனவே குடும்பத் தலைவனுக்கே முதன்மை இடம் தரப்பட்டது.
இந்தக் குடும்பத் தலைவியின் பெயர் பதிவில் இருக்கும்.
அகத்திணையில் தலைவியாக வரும் பெண்ணின் பெயர் இலக்கியங்களில் யாண்டும் கூறப்படுவதில்லை.
காண்க
பகுப்பு:தமிழர் வாழ்வியல்
சித்ரா பாரூச்சா
சித்ரா பாருச்சா (Chitra Bharucha பிறப்பு 6 ஏப்ரல் 1945) ஒரு முன்னாள் குருதிவியல் ஆலோசகர் மற்றும் பிபிசி அறக்கட்டளையின் முன்னாள் துணைத் தலைவர் ஆவார். பிபிசிக்கு தலைமை தாங்கிய முதல் பெண் மற்றும் முதல் தெற்காசியர் ஆவார்.
இந்தியாவின் மதுரையில் பிறந்த இவர், 1972 முதல் இங்கிலாந்தில் வசித்து வருகிறார். இவர் சென்னை, ஈவார்ட் பள்ளி மற்றும் வேலூரில் உள்ள கிறிஸ்டியன் மருத்துவக் கல்லூரி மற்றும் மருத்துவமனை ஆகியவற்றில் கல்வி பயின்றார், 1972 இல் இங்கிலாந்திற்குச் செல்வதற்கு முன் மருத்துவத் தகுதியைப் பெற்றார். 1981 மற்றும் 2000 க்கு இடையில், அவர் பெல்ஃபாஸ்ட் சிட்டி மருத்துவமனையில் மருத்துவ ஆலோசகராக இருந்தார் மற்றும் வடக்கு அயர்லாந்து இரத்த மாற்று சேவையின் துணை இயக்குநராக இருந்தார். அவர் 1999 இல் பொது மருத்துவ குழுவிற்குத் தேர்ந்தெடுக்கப்பட்டார்.
1996 இல் பாருச்சா ஊடகத் துறைக்குச் சென்றார், 1999 வரை வடக்கு அயர்லாந்திற்கான பிபிசி ஒளிபரப்பு குழுவில் பணியாற்றினார். ஏப்ரல் 2001 இல் வடக்கு அயர்லாந்தின் சுயாதீன தொலைக்காட்சி ஆணையத்தின் உறுப்பினராக நியமிக்கப்பட்டார், அங்கு திசம்பர் 2003 வரை ஐடிசி ஆஃப்காமில் இணைக்கப்படும் வரை பணியாற்றினார், மேலும் ,நவம்பர் 2004 இல் விளம்பர தரநிலைகள் ஆணையத்தின் உறுப்பினரானார்.
பிபிசி
அக்டோபர் 2006 இல், பாருச்சா பிபிசி அறக்கட்டளையின் துணைத் தலைவராக நியமிக்கப்பட்டார், இது பிபிசியின் ஆளுனர்கள் குழுவிற்குப் பின் வந்த அமைப்பு. இவர் அப்போதைய பிபிசி தலைவரான மைக்கேல் கிரேடின் துணைப் பொறுப்பாளராக இருந்தார். நவம்பர் 1, 2006 அன்று அறக்கட்டளை உருவானவுடன் கிரேட் பணித் துறப்பு செய்த பின்னர் பாருச்சா பிபிசியின் செயல் தலைவராக ஆனார், சர் மைக்கேல் லியோன்ஸ் 1 மே 2007 அன்று தலைவர் பதவியை ஏற்கும் வரை அவர் அந்த பதவியை வகித்தார்.
சுருளிப்பட்டி ஊராட்சி
சுருளிப்பட்டி ஊராட்சி (Surulipatti Gram Panchayat), தமிழ்நாட்டின் தேனி மாவட்டத்தில் உள்ள கம்பம் வட்டாரத்தில் அமைந்துள்ளது. இந்த ஊராட்சி, ஆண்டிபட்டி சட்டமன்றத் தொகுதிக்கும் தேனி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 7330 ஆகும். இவர்களில் பெண்கள் 3769 பேரும் ஆண்கள் 3561 பேரும் உள்ளனர்.
சித்ரா பாரூச்சா
பிபிசி
31 அக்டோபர் 2010 அன்று அறக்கட்டளையின் துணைத் தலைவர் பதவியிலிருந்து பாருச்சா விலகினார்.
சுருளிப்பட்டி ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சித்ரா பாரூச்சா
வெளியிணைப்புகள்
பகுப்பு:தமிழ்நாட்டு மருத்துவர்கள் பகுப்பு:தமிழகப் பெண் அறிவியலாளர்கள் பகுப்பு:வாழும் நபர்கள் பகுப்பு:1945 பிறப்புகள்
சுருளிப்பட்டி ஊராட்சி
சான்றுகள்
பகுப்பு:தேனி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பீனீத்தைல் ஆல்ககால்
ஆய்வகத் தயாரிப்பு
பீனைல்மக்னீசியம் புரோமைடுடன் எத்திலீன் ஆக்சைடை வினைபுரியச் செய்து ஆய்வகங்களில் பீனீத்தைல் ஆல்ககால் தயாரிக்கப்படுகிறது. சாக்ரோமைசெசு செரிவிசியே என்ற ஈசுட்டைப் பயன்படுத்தி பீனைலலானினை உயிரிய மாற்றம் செய்து பீனீத்தைல் ஆல்ககால் தயாரிக்கப்படுகிறது.
பயன்கள்
ரோசா போன்ற நறுமண மலர் கொண்ட செடிவகைகளில் பீனீத்தைல் ஆல்ககால் தோன்றுகிறது. எனவே ரோசாவின் நறுமணம் தேவைப்படும் நறுமணப்பொருட்கள், வாசனைத் திரவியங்களில் பகுதிப்பொருளாக இது பயன்படுகிறது. சிகரெட்டு, சோப்பு போன்றவற்றிலும் இது பயன்படுகிறது.
மேற்கோள்கள்
பகுப்பு:முதன்மை ஆல்ககால்கள் பகுப்பு:அரோமாட்டிக் ஆல்ககால்கள் பகுப்பு:பீனைல் சேர்மங்கள் பகுப்பு:சுவைமணங்கள்
மஞ்சுசிறீ
மஞ்சுசிறீ (சீனம்: 文殊 Wénshū or 文殊師利菩薩 Wénshūshili Púsà; சப்பான்: மோன்சு; திபெ.: சம்பெல்யாங்கு;), அறிவாற்றலின் (பிரக்ஞை) போதிசத்துவர் ஆவார். சாக்கியமுனி புத்தரின் சீடரான இவர், அறிவு, அறிவுக்கூர்மை மற்றும் மனத்தெளிவு முதலியவற்றின் வெளிப்பாடாக உள்ளார். அவலோகிதருக்கு அடுத்து மிகவும் புகழ் பெற்ற போதிசத்துவர் மஞ்சுசிரீ ஆவார். இவருடையாக இணையாக சரசுவதி கருதப்படுகிறார்.
சப்பானில் மஞ்சுசிரீ, சாக்கியமுனி மற்றும் சமந்தபத்திரர் சான்சோன் சாகா என்ற மும்மூர்த்தியாக உள்ளனர். மஞ்சுசிரீ, எட்டு அறிவாற்றலின் (பிரக்ஞை) போதிசத்துவர்களுள் ஒருவர் ஆவார். மேலும் சப்பானில் வணங்கப்படும் 13 புத்தர்களுள் ஒருவர். திபெத்திய பௌத்தத்தில் இவர், அவலோகிதர் மற்றும் வச்சிரபாணியுடன் மும்மூர்த்தியாக சித்தரிக்கப்படுகிறார்.
மஞ்சுசிரீ பல மகாயான சூத்திரங்களில் குறிப்பிடப்படுகிறார். அவற்றில் முக்கியமனது பிரக்ஞாபாரமித சூத்திரம். தாமரை சூத்திரத்தின் படி இவருடைய உலகம் 'விமலம்' என்று அழைக்கப்படுகிறது. அவதாம்சக சூத்திரத்தின் படி இவ்வுலகம் கிழக்கு திசையில் அமைந்துள்ளது. இவரை மஞ்சுகோசர் எனவும் அழைப்பர் இவர் திபெத்திய பௌத்தத்தில் யிதம் ஆக கருதப்படுகிறார். இவர் ஒரு பரிபூர்ண புத்தராகவும் கருதப்படுகிறார்
மஞ்சுஸ்ரீ மந்திரம்
ஓம் அரபசன தீஹி ॐ अरपचन धी: என்பது இவருடைய மந்திரமாகும். இந்த மந்திரத்தை ஒருவருடைய அறிவாற்றல், நினைவாற்றல், எழுதும் திறன் முதலியன மேம்படுவதாக நம்பப்படுகிறது.
இவருடன் தொடர்புடைய இன்னொரு முக்கியமான மந்திரம் கீழ்வருமாறு
நமோ மஞ்சுஸ்ரீயே நமோ சுஸ்ரீயே நமோ உத்தமஸ்ரீயே ஸ்வாஹா
சித்தரிக்கப்படும் விதம்
thumb|மஞ்சுஸ்ரீயின் சிலை பொதுவாக மஞ்சுஸ்ரீ, வலது கையில் தீப்பிழம்புடன் கூடிய வாளை ஏந்தியவராக சித்தரிக்கப்படுகிறார். இந்த வாள் அனைவருடைய அறிவின்மையையும், தீய கருத்துகளையும் அகற்ற வல்லது. அவருடைய இடது கையில் பிரக்ஞாபாரமித சூத்திரம் உள்ளது. பிரக்ஞபராமித சூத்திரம் அவருடை போதிநிலையையும் அவருடை மனத்தெளிவையும் காட்டுகிறது. அவருடை தந்திர வடிவங்களாவன, குஹ்ய-மஞ்சுஸ்ரீ, குஹ்ய-மஞ்சுவஜ்ரா மற்றும் மஞ்சூஷ்வரி ஆகும். இவை பெருபாலும் திபெத்திய பௌத்தத்திலேயே காணப்படுகின்றன.
மஞ்சு
சீன புராணங்களின் படி, சீனாவை ஆண்ட மன்சு இனத்தவர் தங்களை 'மஞ்சுஸ்ரீ' போதிசத்துவரின் வழித்தோன்றலாகக் கருதிக்கொண்டனர். எனவே தான் தனது இனத்து 'மன்சு' (சீனத்தில் மஞ்சுஸ்ரீயின் இன்னொரு பெயர்) என அழைத்ததாக கருதப்படுகிறது.
யாமாந்தகர்
thumb|right|யமாந்தக வஜ்ரபைரவர்
யமாந்தகர் (யமா-இறப்பு அந்தம்-முடிவு, இறப்பை அழிப்பவர்) மஞ்சுஸ்ரீயின் ஒரு உக்கிர வடிவாகும். இவர் திபெத்திய பௌத்தத்தின் ஒரு முக்கிய தந்திர தேவதாமூர்த்தியாகவும் மற்றும் யிதம் ஆகவும் திகழ்கிறார்.
நேபாள கதை
சுயம்பு புராணத்தின் படி, காத்மாண்டு பள்ளத்தாக்கு ஒரு காலத்தில் ஏரியாக இருந்தது. மஞ்சுஸ்ரீ அதன் நடுவில் ஒரு அழகிய தாமரைப்பூவைக் கண்டான், அதன் பிறகு ஏரியின் அனைத்து தண்ணீரை வெளியேற்றினார். அதன் பிறகு அந்த இடம் மக்கள் வசிக்கக்கூடிய ஒரு இடமாக மாறியது. காத்மாண்டு பள்ளத்தாக்கில் உள்ள நேவர் இனத்தவர் அவரை வழிபடுகின்றனர்.
வெளி இணைப்புகள்
பகுப்பு:போதிசத்துவர்கள் பகுப்பு:யிதம் பகுப்பு:மகாயான பௌத்தம் பகுப்பு:நேவார்
வெப்பாலம்பட்டி ஊராட்சி
வெப்பாலம்பட்டி ஊராட்சி (Veppalampatti Gram Panchayat), தமிழ்நாட்டின் கிருஷ்ணகிரி மாவட்டத்தில் உள்ள பர்கூர் வட்டாரத்தில் அமைந்துள்ளது. இந்த ஊராட்சி, பர்கூர் சட்டமன்றத் தொகுதிக்கும் கிருஷ்ணகிரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4132 ஆகும். இவர்களில் பெண்கள் 2040 பேரும் ஆண்கள் 2092 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:பர்கூர் ஊராட்சி ஒன்றிய ஊராட்சிகள் பகுப்பு:த. இ. க. ஊராட்சித் திட்டம்
பிளம்பாஙான் அரசு
பிளம்பாஙான் இராச்சியம் சாவகத் தீவின் கீழ்க் கோடியில் அமைந்திருந்தது. இது சாவகத்தில் காணப்பட்ட மஜாபாகித்து அரசு (1293–1527) போன்ற மிகப் பெரும் இந்துப் பேரரசுகள் காணப்பட்ட அதே வேளையிலேயே எழுச்சியுற்றது. பதினைந்தாம் நூற்றாண்டில் மஜாபாகித்து அரசு வீழ்ச்சியுறத் தொடங்கிய போது பிளம்பாஙான் இராச்சியம் சாவகத்தின் பகுதிகளைத் தன் கட்டுப்பாட்டில் வைத்திருந்த ஒரேயொரு இந்து இராச்சியமாகக் காணப்பட்டது.
ஆயினும் பாலித் தீவினர் பிளம்பாஙான் இராச்சியத்தை தமக்கு மேற்கிலிருந்து முஸ்லிம் மத்தாராம் பேரரசிடமிருந்து இஸ்லாம் பரவுவதிலிருந்து காத்துக் கொள்ளப் பயன்படுத்திக் கொண்டனர். அவ்வாறே தமக்குள்ளே உட்பூசல் நிறைந்திருந்தமையால் பொருளாதார வளம் குன்றியிருந்த பாலித் தீவின் ஆட்சியாளர்கள் மேற்கிலிருந்து ஏற்படும் படையெடுப்பிலிருந்து பாதுகாத்துக் கொள்வதன் மூலம் தமது பொருளாதாரம் மேலும் சீர்குலையாமல் தடுத்துக் கொண்டனர். பதினாறாம் நூற்றாண்டின் இறுதியில், உண்ணாட்டினரை மதம் மாற்றுவதற்காக மேற்கத்திய சமயப் போதகர்கள் சிலர் கிழக்குச் சாவகத்தில் வந்திறங்கினர். அதிலிருந்து கிட்டத்தட்ட ஒரு நூற்றாண்டு கழிந்த பின்னரே ஒல்லாந்துக்காரர்களும் ஆங்கிலேயர்களும் இப்பகுதியில் தமது அரசியல், பொருளாதார நலன்களுக்காகப் போட்டியிட்டனர். பிளம்பாஙானின் ஆட்சியுரிமை தொடர்பில் ஏற்பட்ட தாயாதிச் சண்டைகள் இவ்வரசு வலுவிழந்து, வெளி நாட்டினர் இதன் மீது ஆதிக்கம் செலுத்தக் காரணமாயின.
உசாத்துணை
பகுப்பு:குடியேற்றவாதத்துக்கு முந்திய இந்தோனேசிய அரசுகள் பகுப்பு:சாவக வரலாறு பகுப்பு:இந்துப் பேரரசுகள்
சங்கரநாதர்குடிகாடு முத்துபெரமஅய்யனார் கோயில்
சங்கரநாதர்குடிகாடு முத்துபெரமஅய்யனார் கோயில் தமிழ்நாட்டில் தஞ்சாவூர் மாவட்டம், சங்கரநாதர்குடிகாடு என்னும் ஊரில் அமைந்துள்ள கிராமக் கோயிலாகும்.
கோயில் அமைப்பு
இக்கோயிலில் முத்து பெரமஅய்யனார் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது. பங்குனி மாதம் பங்குனி உத்திரம் முக்கிய திருவிழாவாக நடைபெறுகிறது.
திருநாவலூர்
திருநாவலூர், தமிழ்நாட்டின் கள்ளக்குறிச்சி மாவட்டம், உளுந்தூர்பேட்டை வட்டம், திருநாவலூர் ஊராட்சி ஒன்றியத்தில் உள்ள திருநாவலூர் ஊராட்சியில் அமைந்த சிற்றூர் ஆகும். இது உளுந்தூர்பேட்டை சட்டமன்றத் தொகுதிக்கு உட்பட்டது. இங்கு புகழ் பெற்ற திருநாவலூர் பக்தஜனேஸ்வரர் கோயில் எனும் சிவன் கோயில் உள்ளது. சுந்தரர் திருமணம் இங்கு நிகழ இருந்த போது சிவன் தடுத்தாட்கொண்டதாக வரலாறு உள்ளது.
சங்கரநாதர்குடிகாடு முத்துபெரமஅய்யனார் கோயில்
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
திருநாவலூர்
பெயர்
பழங்காலத்தில் நாவல் மரங்கள் நிறைந்திருந்ததால் நாவலூர் என்னும் பெயர் ஏற்பட்டதாகச் சொல்லப்படுகிறது. ஆனால், பேச்சு வழக்கில் திருநாம நல்லூர் என்னும் பெயரே பெருவாரியாக புழங்குகிறது.
வரலாறு
ஒரு காலத்தில் முனையரையர் மரபு மன்னர்களின் தலைநகராயிருந்ததது இந்த ஊர் ஆகும். சைவ உலகில் திருநாவலூர் மிகவும் இன்றியமையாத இடத்தைப் பெற்றுள்ளது. சைவ நாயன்மார் அறுபத்து மூவருள் நால்வர் பிறந்து வாழ்ந்த ஊர் திருநாவலூர். அந் நால்வர்: சுந்தரமூர்த்தி நாயனார், சுந்தரரின் தந்தை சடைய நாயனார், தாய் இசை ஞானியார், சுந்தரரை எடுத்து வளர்த்தவரும் அப் பகுதியை ஆண்டவருமாகிய நரசிங்க முனையரைய நாயனார் என்பவராவர்.
மேற்கோள்கள்
பகுப்பு:கள்ளக்குறிச்சி மாவட்டத்திலுள்ள கிராமங்கள்
வசுதாரா
வசுதாரா(वसुधारा) என்பது வளமைக்கும் செழிப்புக்கும் உரிய ஒரு பெண் போதிசத்துவர் ஆவார். இவரை செல்வத்தின் அதிபதியான குபேரனின் இணையாகக் கருதுவர்.
பொதுவான கருத்துகள்
வசுதாரா நேபாளத்தில் மிகவும் புகழ் பெற்றவர். அங்கு அனைத்து இல்லங்களிலும் வசுதாரா வழிப்படப்படுகிறார். இவர் ரிக்-வேதத்தில் குறிப்பிடப்படும் வசுக்களுள் ஒருவர்.
சித்தரிப்பு
பொதுவாக இவர் ஆறு கரங்களுடன் காணப்படுகிறார். கீழ் இடக்கரத்தில் இவர் தன்னுடைய அடையாளமாக, பொற்குடத்தையும் கொண்டுள்ளார். அதற்கு மேலுள்ள கரத்தில் தானியங்கள் உள்ளன. மூன்றாவது இடக்கரத்தில் பிரக்ஞாபாரமித சூத்திரம் எனப்படுகிற மகாயான சூத்திரத்தையும் கொண்டுள்ளார். தனது இடக்காலை மடக்கி, வலக்காலை ஒரு கும்பத்தின் மீது ஊன்றுகிறார்.
கீழ் வலக்கரம் தானத்தை குறிக்கும் வகையில் வரத முத்திரையுடன் திகழ்கிறது. அதற்கு மேலுள்ள கரத்தில் மூன்று சிந்தாமணி இரத்தினங்கள் உள்ளன.மூன்றாவது வலக்கரத்தில் அஞ்சலி முத்திரை காணப்படுகிறது.
வெளி இணைப்புகள்
பகுப்பு:போதிசத்துவர்கள்
லெங்கோங்
மலேசியாவின் பேராக் மாநிலத்தில் லெங்கோங் (Lenggong) பட்டணம் இருக்கிறது. இது ஒரு சிறிய கிராமப் புறப் பட்டணம். ஈப்போ மாநகரத்தில் இருந்து 100 கி.மீ. வடக்கே உள்ளது.
கோலகங்சார் பட்டணத்தில் இருந்து கிரிக் பட்டணத்திற்குப் போகும் வழியில் இந்தப் பட்டணம் அமைந்து இருக்கிறது. தீபகற்ப மலேசியாவில் அகழ்வாராய்ச்சிக்கு மிகவும் புகழ் பெற்ற இடம்.
பல ஆயிரம் ஆண்டுகளுக்கு முன்னால் மனிதர்கள் இங்கே வாழ்ந்து இருக்கிறார்கள். அந்த மனிதர்களின் எலும்பு கூடுகளில் சில கிடைத்து உள்ளன. ஓர் எலும்புக் கூட்டிற்குப் பேராக் மனிதன் எலும்புக் கூடு என்று பெயர் வைக்கப் பட்டு உள்ளது. அது 11,000 ஆண்டுகள் பழமையானது.
பொது
இந்தப் பட்டணத்தைச் சுற்றிலும் நிறைய சுண்ணாம்பு குன்றுகளும் மலைகளும் உள்ளன. ரப்பர் செம்பனைத் தோட்டங்களும் உள்ளன. இங்குள்ள காடுகள் 90 இலட்சம் ஆண்டுகள் பழமையானவை. இங்கே சீனர்கள் அதிகமாக வாழ்கிறார்கள்.
லெங்கோங் நகரை ஒரு திறந்த வெளி கண்காட்சியகம் என்று அழைப்பதும் உண்டு. பழங்காலத்தில் பயன் படுத்தப் பட்ட மண் பாண்டங்கள், ஆயுதங்கள், கல் ஆயுதங்கள் பொது மக்களின் பார்வைக்கு வைக்கப் பட்டு உள்ளன.